
Text rozhodnutia
Súd: Krajský súd Bratislava Spisová značka: 5S/148/2012 Identifikačné číslo súdneho spisu: 1012200737 Dátum vydania rozhodnutia: 10. 07. 2012 Meno a priezvisko sudcu, VSÚ: JUDr. Anna Peťovská PhD. ECLI: ECLI:SK:KSBA:2012:1012200737.1 Uznesenie Krajský súd v Bratislave v právnej veci žalobkyne: Tepláreň Košice, a.s. so sídlom Teplárenská 3, Košice, zastúpenej advokátom JUDr. Milanom Weiczenom, so sídlom AK, Floriánska 19, Košice, proti žalovanému: Úrad pre verejné obstarávanie, Dunajská 68, P.O.BOX 58, Bratislava, o preskúmanie zákonnosti rozhodnutia žalovaného č.: 1159-6000/2011-ON/380 zo dňa 28. marec 2012, takto r o z h o d o l : Súd konanie z a s t a v u j e . Súd vracia žalobkyni súdny poplatok zaplatený v kolkoch vo výške 59,37 Eur prostredníctvom Daňového úradu Košice IV. po právoplatnosti tohto uznesenia. Žiaden z účastníkov nemá právo na náhradu trov konania. o d ô v o d n e n i e : Žalobou doručenou súdu dňa 12.04.2012 sa žalobkyňa domáhala postupom podľa druhej hlavy piatej časti O.s.p. preskúmania zákonnosti rozhodnutia žalovaného č.1159-6000/2011-ON/380 zo dňa 28.03.2012 s návrhom na jeho zrušenie a vrátenie veci žalovanému na ďalšie konanie. Pred pojednávaním vo veci samej dňa 26.06.2012 právny zástupca žalobkyne zobral žalobu v celom rozsahu späť, keď zároveň žiadal vrátiť súdny poplatok zaplatený v kolkoch vo výške 66 Eur a o náhrade trov konania rozhodnúť tak, že žiadnemu z účastníkov náhradu prípadných trov konania neprizná. Podľa § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. 2 Vzhľadom na účinné späťvzatie žaloby súd konanie vo veci podľa § 250d ods. 3 O.s.p. zastavil. O vrátení súdneho poplatku bolo rozhodnuté podľa § 11 ods. 1 v spojení s § 11 ods. 4 zákona č. 71/1992 Zb. o súdnych poplatkoch v znení neskorších zmien a doplnkov tak, že súd vrátil žalobkyni súdny poplatok krátený v zmysle § 11 ods. 4 zákona prostredníctvom Daňového úradu Košice IV. tak ako je to uvedené vo výrokovej časti tohto uznesenia. O náhrade trov konania súd rozhodol podľa § 146 ods. 1 písm. c/ O.s.p. v spojení s ustanovením § 246c O.s.p. tak, že žiaden z účastníkov nemá právo na náhradu trov konania, keď konanie vo veci bolo zastavené. Toto rozhodnutie senát Krajského súdu v Bratislave prijal pomerom hlasov 3:0. Poučenie: Proti tomuto uzneseniu je možno podať odvolanie do 15 dní odo dňa jeho doručenia prostredníctvom podpísaného súdu na Najvyšší súd SR písomne v dvoch vyhotoveniach. V odvolaní sa má popri všeobecných náležitostiach uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

